এর আগেই বাংলাকে রাষ্টভাষা হিসেবে প্রতিষ্ঠার দাবিতে চট্টগ্রামে ‘সর্বদলীয় রাষ্টভাষা সংগ্রাম পরিষদ’ গঠিত হয়। এই কমিটির আহ্বায়ক ছিলেন মাহবুব উল আলম চৌধুরী। যুগ্মআহ্বায়ক ছিলেন শ্রমিকনেতা চৌধুরী হারুনুর রশীদ ও আওয়ামী লীগের তরুণ নেতা এম এ আজিজ। অসুস্থতার জন্য মাহবুবউল আলম চৌধুরীর পক্ষে হাতে লেখা সম্ভব ছিলো না। তিনি মুখে মুখে বলে যাচ্ছিলেন আর তাঁর সহকর্মী ননী ধর তা লিখে নিচ্ছিলেন। এভাবেই রচিত হয়েছিলো একুশের এই অমর কবিতা। ২৩শে ফেব্রুয়ারি ঢাকায় ছাত্র-জনতার ওপর পুলিশের গুলিচালনার প্রতিবাদে ‘সর্বদলীয় রাস্টভাষা সংগ্রাম পরিষদ’ কর্তৃক চট্টগ্রামের লালদিঘি ময়দানে এক সভার আয়োজন করা হয়। সিদ্ধান্ত হয়, সেখানে মাহবুবউল আলম চৌধুরীর লেখা কবিতাটি পাঠ করা হবে এবং পাঠও করা হয়। ফলে পাকিস্তান সরকার কর্তৃক নিষিদ্ধ হয় এ-কবিতা। দীর্ঘদিন নিষিদ্ধ থাকার ফলে কবিতাটি হারিয়ে যায়। দীর্ঘদিন পর ১৯৯১ সালে অধ্যাপক ও লেখক চৌধুরী জহুরুল হক এই হারিয়ে যাওয়া কবিতাটি উদ্ধার করে জনসমক্ষে তুলে ধরেন। এটি পুনরায় প্রকাশিত হবার পর ইতিহাসের এক নতুন অধ্যায় খুলে যায়। মাহববুউল আলম চৌধুরী হয়ে ওঠেন ২১শে ফেব্রুয়ারির ইতিহাসের এক অনিবার্য আধার।